ອາຂອງທ່ານກິມ ຈົງ ອຸນ ບໍ່ໄດ້ຮັບຜົນກະທົບໃດໆ ເຖິງແມ່ນ ສາມີຖືກ ປະຫານຊີວິດ ກໍຕາມ
ສື່ເກົາຫຼີເໜືອ ລາຍ​ງານ​ ວ່າ ນາງ Kim Kyong Hui ໄດ້​ຖືກ​ແຕ່ງ​ຕັ້ງ​ໃຫ້​ເປັນ ​ສະມາຊິກ​ຂອງ​ຄະນະ ​ກຳມະການ​ລັດ ​ທີ່ກຳກັບ​ເບິ່ງ​ນໍາ ພິທີ​ຊາ​ປະ​ນະ​ກິດ​ສົບ.
ແມ່ອາ ທີ່ມີອິດທິພົນຂອງທ່ານກິມ ຈົງອຸນ ຜູ້ນຳເກົາຫຼີເໜືອ ທີ່ ສາມີຂອງນາງ ທ່ານ Jang Song Thaek ໄດ້ຖືກປະຫານຊີວິດ ໃນສັບປະດາແລ້ວນີ້ ໄດ້ຖືກແຕ່ງຕັ້ງໃຫ້ເປັນສະມາຊິກຂອງຄະນະ ກຳມະການລັດທີ່ກຳກັບເບິ່ງນໍາພິທີຊາປະນະກິດສົບສຳລັບເຈົ້າ ໜ້າທີ່ຂັ້ນອາວຸໂສຄົນນຶ່ງ ທີ່ໄດ້ເຖິງແກ່ມໍລະນະກຳໄປໃນວັນສຸກ ຜ່ານມານີ້ ສູນກາງຂ່າວທາງການຂອງເກົາຫຼີເໜືອລາຍງານໃຫ້ຮູ້ໃນວັນ ອາທິດວານນີ້ວ່າ ນາງ Kim Kyong Hui ນ້ອງສາວຂອງມື້ລາງ ທ່ານກິມ ຈົງອີລ ມີຊື່ຢູ່ໃນບັນຊີລາຍຊື່ຂອງບັນດາເຈົ້າໜ້າທີ່ແລະ ນາຍທະຫານຂັ້ນສູງຂອງພັກ ຊຶ່ງຊີ້ໃຫ້ເຫັນວ່າ ນາງຍັງໄດ້ຮັບຄວາມເຫັນດີຈາກຫຼານຊາຍ ທີ່ມີອຳນາດຢ່າງຫຼວງຫຼາຍຂອງນາງນັ້ນຢູ່ ສາມີຂອງນາງ Kim ທ່ານ Jang Song Thaek ໄດ້ຖືກປະຫານຊີວິດໃນວັນພະຫັດ ຜ່ານມານີ້ຫຼັງຈາກຖືກພົບເຫັນວ່າ ມີຄວາມຜິດໃນຖານທໍລະຍົດຕໍ່ຊາດ ໂດຍສານທະ ຫານພິເສດ ອົງການຂ່າວ KCNA ກ່າວວ່າ ທ່ານ Jang ທີ່ຖືກຈັບ ເມື່ອ 1 ສັບປະດາ ຜ່ານມານີ້ ໄດ້ປະເຊີນກັບຂໍ້ກ່າວຫາຕ່າງໆ ທີ່ຮວມທັງພຶດຕິກຳເປື່ອຍເຍື່ອຍຫຼາຍຢ່າງ ເປັນຕົ້ນ ສໍ້ລາດບັງຫຼວງ ວາງແຜນໂຄ່ນລົ້ມລັດ ເສືອຜູ້ຍິງ ດື່ມເຫຼົ້າແລະເສບຢາເສບ ຕິດ ພວກນັກວິເຄາະບາງຄົນພາກັນວິພາກວິຈານວ່າ ບຸກຄົນທີ່ໃກ້ຊິດກັບທ່ານ Jang Song Thaek ອາດຈະເສຍຕຳແໜ່ງຂອງເຂົາເຈົ້າໄດ້ເຊັ່ນກັນ